《路易庵中翰入粤扶文贞公榇还广平见寄姑苏李密庵中丞撰先忠悯墓志铭志感赋赠》
明代·黎延祖

流家笠泽来南海，却望燕山忆旧时。古寺独扶丞相榇，荒碑烦寄外孙祠。

相看空羡全忠孝，可赠唯多雪涕洟。为报龙门青琐老，孟郊名藉退之垂。

作者简介：黎延祖（约一六二七—？），字方回。番禺人。遂球长子。明思宗崇祯贡生，以父荫锦衣卫指挥佥事。明亡，隐居不仕。有《瓜圃小草》。清同治《番禺县志》卷四二有传。